Borough
<s>Borough (čita se boro, od starogermanskog burg = utvrda) je ime za administrativnu jedinicu po anglosaksonskim zemljama, a to može biti naselje, grad ili samo kvart nekog grada, koji ima vlastitu upravu.</s>

<s>Karakteristike</s>

<s>Borough u Britaniji 
Borough u Britaniji prvenstveno znači samoorganizirani (incorporated) grad sa specijalnim privilegijama ili distrikt - okrug s pravom da bira zastupnika u parlament.</s>

<s>U engleskoj za srednjeg vijeka borough je bio urbani centar, koji je dobio status grada, autonomiju i ostale privilegije, a kasnije i pravo na samoorganiziranje (incorporation).</s><s>Kao samostalno udruženje (korporacija) borough je djelovao izvan generalne administrativne hijerarhije countya.</s><s>Počevši od 16. vijeka, značaj borougha, kao jedinice lokalne uprave počeo je opadati, ali je dobio novu težinu kao izborna jedinica za parlament.</s><s>Do kraja 17. vijeka, otprilike 4 / 5  zastupnika Donjeg doma parlamenta bilo je izabrano u nekih dvjestotinjak engleskih borougha.</s>

<s>Početkom 19. vijeka postao je očigledan jaz između slabo naseljenih borougha (zvanih džepni ili loši) koje je kontrolirala aristokracija i onih iz brzo rastućih iz industrijskih gradova, koji su u parlamentu unatoč brojnijem stanovništvu, bili podzastupljeni, pa je postalo očigledno, da je taj sistem zastario i da ga treba mijenjati.</s><s>Zbog tog je 1832. donesen Reformski zakon (Reform Act) kao prvi od tri glavna reformska zakona iz 19. vijeka.</s><s>Njime su ukinuti brojni stari i osnovani novi boroughsi po industrijskim gradovima.</s><s>Nakon reforme općinskih udruženja (korporacija) 1835. zakonski je ujednačen statut borougha, pa su se oni transformirali u 
moderne jedinice lokalne samouprave.</s>

<s>Nakon donošenja zakona o Lokalnoj upravi (Local Government Act) 1888. formirani su County boroughs, koji su za razliku od općinskih (municipal boroughs) mogli djelovati nezavisno od administracije vlastitog countya.</s><s>Oni su ukinuti nakon reorganizacije lokalne uprave 1974.</s><s>Daljnje reforme uslijedile su 1990-ih kad je po Engleskoj osnovano 36 metropolitanskih vijeća borougha (metropolitan borough councils) i 33 isto takvih u Londonu.</s><s>Slična vijeća (Borough county councils) osnovana su i po Walesu.</s>

<s>Borough u Sjedinjenim Američkim Državama 
U Sjedinjenim Američkim Državama se termin borough povremeno koristio u Koloniji Virginia, ali se nakon Američke revolucije (1775. - 1783.), njegova primjena prorjedila.</s><s>Amerikanci za administrativnu jedinicu najčešće koriste termine; village, town i city, s tim da city najviše odgovara engleskom boroughsu, kao punopravna urbana cjelina.</s>

<s>U nekoliko saveznih država u kojima je borough službeno priznat, on se primjenjuje na gradiće i sela, dakle na naselja nižeg statusa od citya.</s><s>Vlasti New Yorka primjenile su 1897. termin borough kad su tako nazvale pet velikih urbanih cjelina (kvartove); Manhattan, Brooklyn, Queens, Bronx, i Staten Island, koji formiraju New York.</s>

<s>U New Jerseyu i Minnesoti se termin borough odnosi na općinske korporacije (udruženja), a na Aljasci za okruge na koje je podjeljena.</s>

<s>Izvori</s>

<s>Vanjske veze 
 Borough</s>

<s>Administrativne podjele</s>

